DECRETO 319/1999, do 3 de decembro, polo que se aproba o Programa Estatístico Anual da Comunidade Autónoma de Galicia para o ano 2000.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/12/1999

O Plan Galego de Estatística é, conforme o artigo 6 da Lei 9/1988, do 19 de xullo, de estatística de Galicia, o instrumento de ordenación e planificación
da actividade estatística da Comunidade Autónoma de Galicia. Para o seu desenvolvemento e a súa execución, o Consello da Xunta, por proposta do conselleiro de Economía e Facenda, aprobará un programa estatístico que terá a vixencia dun ano natural conforme establece o artigo 9 da citada lei.
O obxecto deste decreto é aproba-lo Programa Estatístico Anual da Comunidade Autónoma de Galicia para o 2000, para dar continuidade á execución do Plan Galego de Estatística 1998-2001, iniciada co Decreto 472/1997, do 12 de decembro, polo que se aproba o Programa Estatístico da Comunidade Autónoma galega para 1998.
En virtude de todo o anterior, de acordo co disposto no artigo 46.2º da citada Lei 9/1988, por proposta do conselleiro de Economía e Facenda, oído o Consello Galego de Estatística e logo da deliberación do Consello da Xunta de Galicia na reunión do día tres de decembro de mil novecentos noventa e nove,
DISPOÑO:
Artigo 1º
Apróbase o Programa Estatístico Anual da Comunidade Autónoma de Galicia para o 2000. Este programa está integrado polo conxunto das actividades estatísticas recollidas no anexo do presente decreto.
Artigo 2º
As actividades estatísticas incluídas neste programa están sometidas ás seguintes regras xerais:
a) A súa execución farase con criterios obxectivos e de conformidade cos principios científicos que aseguren a súa corrección técnica.
b) Cumprirán algún obxectivo operativo de información, instrumental ou de colaboración institucional contido no Plan Galego de Estatística 1998-2001.
c) Manterán o segredo estatístico no que respecta a datos individuais utilizados nas ditas actividades.
d) As actividades estatísticas e os seus resultados serán homologadas polo Instituto Galego de Estatística (IGE).
e) Os resultados e productos estatísticos obtidos difundiranse adecuadamente.
Artigo 3º
As actividades estatísticas incluídas neste programa están sometidas ás seguintes regras específicas:
a) Deberán explicita-lo obxectivo operativo do plan estatístico ó que fai referencia a actividade.
b) Designarán o organismo responsable de executa-la actividade.
c) Determinarán as persoas físicas ou xurídicas e os entes de dereito público obrigados a subministra-la información requirida.
d) Establecerán o prazo no que os resultados estarán dispoñibles para a súa difusión.
e) Designarán o organismo obrigado a difundi-los resultados da actividade estatística.
f) Establecerán o orzamento estimado destinado á realización da actividade estatística.
Artigo 4º
Para a homologación á que se refire o artigo 2º d) deste decreto as actividades estatísticas deben cumpri-los seguintes requisitos, facéndose constar nas publicacións que se fagan:
1. Os anuarios deben cita-la fonte de procedencia dos datos en cada un dos cadros que conteñan.
Se a fonte fose unha estatística homologada farase constar expresamente a súa homologación polo IGE.
2. As actividades estatísticas que teñan por fonte de información unha enquisa deben incluír unha metodoloxía na que se recollerá explicitamente:
a) O directorio de unidades que se van investigar.
b) O procedemento de selección da mostra.
c) O procedemento de elevación de resultados.
A clasificación das unidades que se van investigar farase conforme a que corresponda das que estean en vigor.
3. As actividades que teñan por fonte de información un rexistro administrativo deben conter:
a) A normativa legal aplicable ó rexistro utilizado.
b) A metodoloxía da elaboración de resultados estatísticos.
c) A coherencia dos datos obtidos e
d) A clasificación de unidades segundo corresponda das que estean en vigor.
4.a) As actividades estatísticas de síntese deben recolle-los directorios utilizados, de xeito detallado, así como a relación das estatísticas empregadas xa sexan estatísticas homologadas polo IGE, estatísticas oficiais contidas no Plan Estatístico Estatal ou Europeo, ou calquera outra, procedéndose neste último caso á súa detallada descrición.
b) As estatísticas de síntese deben seguir, de se-lo caso, a metodoloxía e criterios de valoración contidos no Sistema Europeo de Contas Nacionais e Rexionais (S.E.C. 1995) e os seus desenvolvementos oficiais. Se non fose procedente deberá especificarse a metodoloxía aplicada.
5. Nos censos debe describirse a metodoloxía de elaboración, na que se indicará a aplicada ó proceso de recollida da información e deixar constancia da clasificación de unidades conforme a que corresponda das que estean en vigor.
Artigo 5º
De acordo co previsto no artigo 30 da Lei 6/1997, do 31 de xullo, os organismos e entidades responsables da execución das actividades estatísticas descritas anteriormente remitiranlle os resultados das ditas actividades ó IGE.
Este emitirá un informe sobre o grao de cumprimento das normas reguladoras aplicables ás actividades estatísticas citadas e, se dito informe é favorable, aprobará os resultados e daralle conta da aprobación ó Consello Galego de Estatística.
Ademais, as actividades estatísticas que sexan obxecto de difusión están sometidas ás normas técnicas contidas na orde da Consellería da Presidencia e Administración Pública do 27 de novembro de 1998.
Artigo 6º
O Instituto Galego de Estatística, como organismo responsable da elaboración do Plan Galego de Estatística e os programas estatísticos anuais, coordinará a execución do presente programa e levará a cabo cantas actuacións sexan necesarias no cumprimento do artigo 30 da Lei 6/1997, do 31 de xullo, do Plan Galego de Estatística 1998-2001.
Disposición adicional
As actividades estatísticas incluídas no presente programa levaranse a efecto dentro das dispoñibilidades orzamentarias existentes no estado de gastos do orzamento da Comunidade Autónoma de Galicia para o 2000.
Disposicións derradeiras
Primeira.-Facúltase o titular da Consellería de Economía e Facenda para dictar cantas disposicións sexan necesarias para o desenvolvemento e execución da presente norma.
Segunda.-A presente disposición entrará en vigor o día un de xaneiro do ano 2000.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ANEXO
Actividades estatísticas, recollidas na Lei 6/1997, do 31 de xullo, do Plan Galego de Estatística 1998-2001 e incluídas no Programa Estatístico Anual da Comunidade Autónoma de Galicia para o 2000.
Obxectivos operativos de información relativos a operacións estatísticas en curso.
1. Área de estatísticas demográficas.
2.
Nome.-Estructura da poboación.
Organismo responsable.-Instituto Galego de Estatística.
Obxectivo.-Coñece-los cambios na estructura da poboación galega.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
3.
Nome.-Movemento natural da poboación: nacementos.
Organismo responsable.-Instituto Galego de Estatística
Obxectivo.-Coñece-lo número e as características dos nacementos ocorridos en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
4.
Nome.-Movemento natural da poboación: defuncións.
Organismo responsable.-Instituto Galego de Estatística.
Obxectivo.-Coñece-lo número e as características das defuncións ocorridas en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
5.
Nome.-Movemento natural da poboación: matrimonios.
Organismo responsable.-Instituto Galego de Estatística.
Obxectivo.-Coñece-lo número e as características dos matrimonios celebrados en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
6.
Nome.-Movementos migratorios. Galicia.
Organismo responsable.-Instituto Galego de Estatística.
Obxectivo.-Coñece-lo número e as características das migracións ocorridas en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
2. Área de estatísticas sociolaborais, culturais e ambientais.
a) Estatísticas sociolaborais.
8.
Nome.-Enquisa de poboación activa en Galicia.
Organismo responsable.-Instituto Galego de Estatística.
Obxectivo.-Explotar exhaustivamente e difundir trimestralmente os datos sobre a enquisa de poboación activa en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
9.
Nome.-Mercado de traballo en Galicia.
Organismo responsable.-Instituto Galego de Estatística.
Obxectivo.-Elaborar información de síntese sobre o mercado de traballo en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
b) Estatísticas de educación, cultura e investigación.
10.
Nome.-Directorio de centros de ensino privado.
Organismo responsable.-Consellería de Educación e Ordenación Universitaria.
Obxectivo.-Identifica-lo enderezo e as demais características dos centros de ensino privado en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
c) Estatísticas sanitarias.
12.
Nome.-Análise da mortalidade en Galicia.
Organismo responsable.-Consellería de Sanidade e Servicios Sociais.
Obxectivo.-Coñece-la mortalidade en Galicia e as súas causas.
Grao de dificultade.-Complexo.
Custo estimado.-Moderado.
Dispoñibilidade.-Prazo medio.
3. Área de estatísticas económicas.
a) Estatísticas básicas.
13.
Nome.-Enquisa de bovino.
Organismo responsable.-Instituto Galego de Estatística.
Obxectivo.-Coñece-la producción, a man de obra, os custos e os ingresos das explotacións de ruminantes en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
14.
Nome.-Censo da flota pesqueira.
Organismo responsable.-Consellería de Pesca, Marisqueo e Acuicultura.
Obxectivo.-Coñece-la estructura da flota pesqueira galega.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
15.
Nome.-Comercio exterior de Galicia.
Organismo responsable.-Instituto Galego de Estatística.
Obxectivo.-Coñece-los fluxos de mercadorías de Galicia co estranxeiro segundo as nomenclaturas arancelarias e de actividade económica.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
16.
Nome.-Intercambio de mercadorías co norte de Portugal.
Organismo responsable.-Instituto Galego de Estatística.
Obxectivo.-Coñece-los fluxos de mercadorías de Galicia co norte de Portugal.
Grao de dificultade.-Moi complexo.
Custo estimado.-Moi baixo.
Dispoñibilidade.-Prazo curto.
17.
Nome.-Estatística de edificación e vivenda.
Organismo responsable.-Instituto Galego de Estatística.
Obxectivo.-Coñece-la actividade do sector de edificación e vivenda.
Grao de dificultade.-Sinxelo.
Custo estimado.-Baixo.
Dispoñibilidade.-Prazo curto.
18.
Nome.-Directorio de aloxamentos hoteleiros.
Organismo responsable.-Consellería de Cultura, Comunicación Social e Turismo.
Obxectivo.-Coñece-la estructura e a localización territorial dos centros de aloxamento hoteleiros.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
19.
Nome.-Directorio de casas de turismo rural.
Organismo responsable.-Consellería de Cultura, Comunicación Social e Turismo.
Obxectivo.-Coñece-la estructura e a localización territorial das casas de turismo rural en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
b) Estatísticas de síntese.
20.
Nome.-Macromagnitudes agrarias.
Organismo responsable.-Consellería de Agricultura, Gandería e Política Agroalimentaria.
Obxectivo.-Coñece-las principais macromagnitudes do sector agrario en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
21.
Nome.-Contas do sector pesqueiro.
Organismo responsable.-Consellería de Pesca, Marisqueo e Acuicultura.
Obxectivo.-Coñece-las principais macromagnitudes do sector pesqueiro en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
22.
Nome.-Contas da industria agroalimentaria.
Organismo responsable.-Instituto Galego de Estatística.
Obxectivo.-Coñece-las principais macromagnitudes da industria agroalimentaria en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
24.
Nome.-Contas das administracións públicas galegas.
Organismo responsable.-Instituto Galego de Estatística.
Obxectivo.-Coñece-la actividade económica do sector público de Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
25.
Nome.-Contas económicas de Galicia.
Organismo responsable.-Instituto Galego de Estatística.
Obxectivo.-Coñece-la actividade económica de Galicia.
Grao de dificultade.-Complexo.
Custo estimado.-Baixo.
Dispoñibilidade.-Prazo curto.
26.
Nome.-Táboa input-output de Galicia.
Organismo responsable.-Instituto Galego de Estatística.
Obxectivo.-Coñece-las relacións intersectoriais da economía de Galicia.
Grao de dificultade.-Moi complexo.
Custo estimado.-Extraordinario.
Dispoñibilidade.-Prazo longo.
c) Estatísticas de conxuntura.
27.
Nome.-Producción e prezos do leite.
Organismo responsable.-Instituto Galego de Estatística.
Obxectivo.-Coñece-la evolución da cantidade entregada polos productores de leite e a evolución do prezo percibido por estes.
Grao de dificultade.-Complexo.
Custo estimado.-Alto.
Dispoñibilidade.-Inmediata.
28.
Nome.-Prezos agrarios.
Organismo responsable.-Consellería de Agricultura, Gandería e Política Agroalimentaria.
Obxectivo.-Seguimento da evolución dos prezos percibidos e pagados polos agricultores.
Grao de dificultade.-Complexo.
Custo estimado.-Moderado.
Dispoñibilidade.-Inmediata.
29.
Nome.-Índice de producción industrial.
Organismo responsable.-Instituto Galego de Estatística.
Obxectivo.-Coñece-la evolución da actividade industrial en Galicia.
Grao de dificultade.-Complexo.
Custo estimado.-Baixo.
Dispoñibilidade.-Inmediata.
30.
Nome.-Enquisa continua de ocupación hoteleira.
Organismo responsable.-Instituto Galego de Estatística.
Obxectivo.-Coñece-lo número de viaxeiros aloxados en hoteis e hostais, as pernoitas e o grao de ocupación.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
31.
Nome.-Informe da actividade económico-financeira da Comunidade Autónoma.
Organismo responsable.-Consellería de Economía e Facenda.
Obxectivo.-Coñece-los principais resultados económico-financeiros da execución orzamentaria da Administración xeral da Comunidade Autónoma.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
32.
Nome.-Recadación de tributos cedidos.
Organismo responsable.-Consellería de Economía e Facenda.
Obxectivo.-Coñece-la evolución da recadación por tributos cedidos na Comunidade Autónoma.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
33.
Nome.-Contabilidade trimestral de Galicia.
Organismo responsable.-Instituto Galego de Estatística.
Obxectivo.-Coñece-la evolución trimestral das principais macromagnitudes da economía de Galicia a través dunha síntese dos indicadores máis significativos.
Grao de dificultade.-Complexo.
Custo estimado.-Moi baixo.
Dispoñibilidade.-Inmediata.
4. Área de difusión.
34.
Nome.-Anuario de estatísticas agrarias.
Organismo responsable.-Consellería de Agricultura, Gandería e Política Agroalimentaria.
Obxectivo.-Difundir nunha única fonte de consulta a información estatística máis relevante sobre o sector agrario en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
35.
Nome.-Galicia en cifras.
Organismo responsable.-Instituto Galego de Estatística.
Obxectivo.-Difundi-la información básica de carácter demográfico, social e económico de Galicia, con ordenación temática e sistemática.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
36.
Nome.-Anuario Galicia-rexión norte de Portugal.
Organismo responsable.-Instituto Galego de Estatística e Dirección Rexional INE Norte de Portugal.
Obxectivo.-Difundi-la información básica de carácter demográfico, económico e social de forma comparable para ambos territorios.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
38.
Nome.-Boletín trimestral de indicadores de conxuntura.
Organismo responsable.-Instituto Galego de Estatística.
Obxectivo.-Difundi-las principais series de indicadores sobre a economía de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
39.
Nome.-Difusión por Internet.
Organismo responsable.-Instituto Galego de Estatística.
Obxectivo.-Subministrarlle ó público un volume elevado de datos mediante un servidor en Internet.
Grao de dificultade.-Moi complexo.
Custo estimado.-Moi baixo.
Dispoñibilidade.-Inmediata.
Obxectivos operativos de información relativos a operacións estatísticas de nova implantación
2. Área de estatísticas sociolaborais, culturais e ambientais.
a) Estatísticas sociolaborais.
40.
Nome.-Rexistro de ofertas e demandas de traballo.
Organismo responsable.-Consellería da Familia e Promoción do Emprego, Muller e Xuventude.
Obxectivo.-Coñece-lo número e as características das ofertas e demandas de traballo realizadas a través do Servicio Galego de Colocación.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
41.
Nome.-Folgas e peches patronais.
Organismo responsable.-Consellería de Xustiza, Interior e Relacións Laborais.
Obxectivo.-Obter información sobre as folgas e os peches patronais en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
42.
Nome.-Regulación de emprego.
Organismo responsable.-Consellería de Xustiza, Interior e Relacións Laborais.
Obxectivo.-Coñece-lo número de traballadores afectados por medidas de regulación de ocupación en Galicia e as causas polas que se presentaron os expedientes.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
43.
Nome.-Conciliacións individuais e colectivas.
Organismo responsable.-Consellería de Xustiza, Interior e Relacións Laborais.
Obxectivo.-Obter información sobre as conciliacións individuais e colectivas levadas a cabo en Galicia por motivo de despedimentos, reclamacións de cantidades e outros motivos.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
44.
Nome.-Sancións e demais actuacións públicas en materia laboral.
Organismo responsable.-Consellería de Xustiza, Interior e Relacións Laborais.
Obxectivo.-Obter información sobre as actas de infracción levantadas pola inspección de traballo en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
45.
Nome.-Sinistralidade laboral.
Organismo responsable.-Consellería de Xustiza, Interior e Relacións Laborais.
Obxectivo.-Coñece-la incidencia da sinistralidade laboral en Galicia a través dos comunicados das mutuas laborais ós centros de seguridade e hixiene no traballo e as condicións de saúde no traballo.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
46.
Nome.-Eleccións sindicais.
Organismo responsable.-Consellería de Xustiza, Interior e Relacións Laborais.
Obxectivo.-Coñecer de forma detallada os resultados das eleccións sindicais en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
47.
Nome.-Directorio de sociedades cooperativas e de sociedades anónimas laborais.
Organismo responsable.-Consellería de Xustiza, Interior e Relacións Laborais.
Obxectivo.-Coñece-la estructura e a localización das sociedades cooperativas e anónimas laborais en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
48.
Nome.-Directorio de centros de traballo.
Organismo responsable.-Consellería de Xustiza, Interior e Relacións Laborais.
Obxectivo.-Coñece-la estructura e a localización dos centros de traballo en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
49.
Nome.-Directorio das oficinas de información xuvenil e para o emprego.
Organismo responsable.-Consellería de Familia e Promoción do Emprego, Muller e Xuventude.
Obxectivo.-Coñece-la localización, o número e as características desas dependencias.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
50.
Nome.-Estatísticas de persoal.
Organismo responsable.-Consellería da Presidencia e Administración Pública.
Obxectivo.-Coñece-lo número e as características do persoal empregado na Administración autonómica.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
51.
Nome.-Afiliacións á Seguridade Social.
Organismo responsable.-Instituto Galego de Estatística.
Obxectivo.-Coñece-las variacións de afiliacións á Seguridade Social.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
52.
Nome.-Estatística de pensións e outras prestacións.
Organismo responsable.-Instituto Galego de Estatística.
Obxectivo.-Coñece-la estructura e as características das pensións e outras prestacións sociais.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
53.
Nome.-Salarios nas administracións públicas.
Organismo responsable.-Instituto Galego de Estatística.
Obxectivo.-Coñece-los salarios pagados polas administracións públicas en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
b) Estatística de educación, cultura e investigación.
55.
Nome.-Directorio de centros de ensino público.
Organismo responsable.-Consellería de Educación e Ordenación Universitaria.
Obxectivo.-Coñece-la estructura e a localización dos centros de ensino público de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
56.
Nome.-Mapa do sistema educativo non universitario.
Organismo responsable.-Consellería de Educación e Ordenación Universitaria.
Obxectivo.-Coñece-las características e a evolución do sistema educativo non universitario de Galicia.
Grao de dificultade.-Complexo.
Custo estimado.-Baixo.
Dispoñibilidade.-Prazo curto.
57.
Nome.-Mapa do sistema universitario de Galicia.
Organismo responsable.-Consellería de Educación e Ordenación Universitaria.
Obxectivo.-Coñece-las características e a evolución do sistema universitario de Galicia.
Grao de dificultade.-Complexo.
Custo estimado.-Baixo.
Dispoñibilidade.-Prazo curto.
58.
Nome.-Estatística do gasto público en educación.
Organismo responsable.-Consellería de Educación e Ordenación Universitaria.
Obxectivo.-Coñece-las principais características do gasto público en educación.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
59.
Nome.-Directorio de bibliotecas.
Organismo responsable.-Consellería de Cultura, Comunicación Social e Turismo.
Obxectivo.-Coñece-la estructura e a localización das bibliotecas de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
61.
Nome.-Directorio de cines e teatros.
Organismo responsable.-Consellería de Cultura, Comunicación Social e Turismo.
Obxectivo.-Coñece-la estructura e a localización dos cines e teatros de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
62.
Nome.-Directorio de fundacións e de asociacións.
Organismo responsable.-Consellería de Familia e Promoción do Emprego, Muller e Xuventude.
Obxectivo.-Coñece-la localización, o número, a estructura e as características desas institucións.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
63.
Nome.-Carné xove.
Organismo responsable.-Consellería de Familia e Promoción do Emprego, Muller e Xuventude.
Obxectivo.-Coñece-lo número e as características dos usuarios deste carné e das súas familias (idade, nivel de estudios, localización, etc.).
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
c) Estatísticas sanitarias.
65.
Nome.-Directorio de establecementos sanitarios.
Organismo responsable.-Consellería de Sanidade e Servicios Sociais.
Obxectivo.-Coñece-la estructura e a localización dos establecementos sanitarios de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
66.
Nome.-Estatística de establecementos sanitarios en réxime de internado.
Organismo responsable.-Consellería de Sanidade e Servicios Sociais.
Obxectivo.-Coñece-las principais características dos establecementos sanitarios en réxime de internado en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
67.
Nome.-Enfermidades de declaración obrigatoria.
Organismo responsable.-Consellería de Sanidade e Servicios Sociais.
Obxectivo.-Coñece-la incidencia en Galicia das enfermidades infecciosas.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
68.
Nome.-Morbilidade hospitalaria.
Organismo responsable.-Consellería de Sanidade e Servicios Sociais.
Obxectivo.-Coñece-la morbilidade atendida nos hospitais de Galicia en función do diagnóstico definitivo ou de saída e determina-la estadía media en hospital por tipo de diagnóstico.
Grao de dificultade.-Complexo.
Custo estimado.-Baixo.
Dispoñibilidade.-Prazo medio.
69.
Nome.-Estructura do sector sanitario.
Organismo responsable.-Consellería de Sanidade e Servicios Sociais.
Obxectivo.-Coñece-la estructura do sector sanitario.
Grao de dificultade.-Complexo.
Custo estimado.-Moderado.
Dispoñibilidade.-Prazo medio.
d) Indicadores sociais e condicións de vida.
71.
Nome.-Enquisa de condicións de vida das familias.
Organismo responsable.-Instituto Galego de Estatística.
Obxectivo.-Coñece-los datos básicos sobre a evolución das situacións de familia, residencia e vivenda e de formación e actividade e coñecemento e uso do idioma galego, experimentadas pola poboación de Galicia.
Grao de dificultade.-Complexo.
Custo estimado.-Alto.
Dispoñibilidade.-Prazo medio.
72.
Nome.-Directorio de centros de infancia, de menores, da xuventude e da muller.
Organismo responsable.-Consellería de Familia e Promoción do Emprego, Muller e Xuventude.
Obxectivo.-Coñece-la localización, o número, a estructura e as características desas institucións.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
73.
Nome.-Estatística de familias numerosas.
Organismo responsable.-Consellería de Familia e Promoción do Emprego, Muller e Xuventude.
Obxectivo.-Coñece-la composición, a localización, o número, a situación profesional, o nivel de estudios, etc., deste colectivo.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
74.
Nome.-Estatística de adopcións e acollementos.
Organismo responsable.-Consellería de Familia e Promoción do Emprego, Muller e Xuventude.
Obxectivo.-Coñece-la composición, a localización, o número, a situación profesional, o nivel de estudios, etc., destas familias.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
e) Estatísticas ambientais.
75.
Nome.-Estatística de calidade ambiental.
Organismo responsable.-Instituto Galego de Estatística.
Obxectivo.-Coñece-lo volume e as características da contaminación ambiental en Galicia.
Grao de dificultade.-Complexo.
Custo estimado.-Baixo
Dispoñibilidade.-Prazo medio.
76.
Nome.-Incendios forestais.
Organismo responsable.-Consellería de Medio Ambiente.
Obxectivo.-Coñece-lo número e a superficie afectada polos incendios forestais en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
77.
Nome.-Espacios naturais protexidos.
Organismo responsable.-Consellería de Medio Ambiente.
Obxectivo.-Coñece-las características de espacios protexidos en Galicia.
Grao de dificultade.-Sinxelo.
Custo estimado.-Moi baixo
Dispoñibilidade.-Inmediata.
3. Área de estatísticas económicas.
a) Estatísticas básicas.
78.
Nome.-Censo de maquinaria agraria.
Organismo responsable.-Consellería de Agricultura, Gandería e Política Agroalimentaria.
Obxectivo.-Coñece-las características e a evolución dos parques de maquinaria agraria.
Grao de dificultade.-Sinxelo.
Custo estimado.-Baixo.
Dispoñibilidade.-Prazo curto.
79.
Nome.-Censo de explotacións gandeiras galegas.
Organismo responsable.-Instituto Galego de Estatística.
Obxectivo.-Coñece-las características e o número de explotacións gandeiras galegas.
Grao de dificultade.-Sinxelo.
Custo estimado.-Baixo.
Dispoñibilidade.-Prazo curto.
80.
Nome.-Estatística de permisos de explotacións de marisqueo e acuicultura.
Organismo responsable.-Consellería de Pesca, Marisqueo e Acuicultura.
Obxectivo.-Coñece-lo número, as características e a duración das autorizacións para exercer estas actividades.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
85.
Nome.-Directorio de cámpings.
Organismo responsable.-Consellería de Cultura, Comunicación Social e Turismo.
Obxectivo.-Coñece-la estructura e a localización dos cámpings de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
86.
Nome.-Directorio de axencias de viaxe.
Organismo responsable.-Consellería de Cultura, Comunicación Social e Turismo.
Obxectivo.-Coñece-la estructura e a localización das axencias de viaxe en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
87.
Nome.-Estatística de gasto do turismo que pernoita en establecementos hoteleiros.
Organismo responsable.-Instituto Galego de Estatística.
Obxectivo.-Coñece-lo gasto efectuado por este tipo de turismo.
Grao de dificultade.-Complexo.
Custo estimado.-Moderado.
Dispoñibilidade.-Prazo curto.
b) Estatísticas de síntese.
91.
Nome.-Contas económicas do sector industrial.
Organismo responsable.-Instituto Galego de Estatística.
Obxectivo.-Coñece-las principais macromagnitudes do sector industrial en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
92.
Nome.-Contas económicas da enerxía.
Organismo responsable.-Instituto Galego de Estatística.
Obxectivo.-Coñece-las principais macromagnitudes do sector enerxético en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
93.
Nome.-Análise económico-financeira das corporacións galegas.
Organismo responsable.-Consellería de Economía e Facenda.
Obxectivo.-Coñece-la estructura económico-financeira das corporacións locais galegas a través dos orzamentos e das liquidacións orzamentarias.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
c) Estatísticas de conxuntura.
95.
Nome.-Avance de superficies e producción agrarias.
Organismo responsable.-Consellería de Agricultura, Gandería e Política Agroalimentaria.
Obxectivo.-Obter estimacións sobre as superficies sementadas e as principais produccións agrarias.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
96.
Nome.-Estatística de sacrificio de gando.
Organismo responsable.-Consellería de Agricultura, Gandería e Política Agroalimentaria.
Obxectivo.-Coñece-lo volume mensual da carne sacrificada das principais especies gandeiras.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
97.
Nome.-Licencias de cortas de madeira.
Organismo responsable.-Consellería de Medio Ambiente.
Obxectivo.-Coñece-lo volume de cortas de madeira autorizadas en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
98.
Nome.-Prezos da terra.
Organismo responsable.-Consellería de Agricultura, Gandería e Política Agroalimentaria.
Obxectivo.-Medi-la evolución dos prezos da terra de usos agrarios.
Grao de dificultade.-Sinxelo.
Custo estimado.-Baixo.
Dispoñibilidade.-Prazo curto.
99.
Nome.-Pesca: Estatística de vendas en primeira comercialización.
Organismo responsable.-Consellería de Pesca, Marisqueo e Acuicultura.
Obxectivo.-Coñece-lo volume e o valor da pesca comercializada a través das lonxas galegas.
Grao de dificultade.-Complexo.
Custo estimado.-Moi baixo.
Dispoñibilidade.-Inmediata.
100.
Nome.-Índice de prezos industriais.
Organismo responsable.-Instituto Galego de Estatística.
Obxectivo.-Coñece-la evolución dos prezos industriais en Galicia.
Grao de dificultade.-Complexo.
Custo estimado.-Baixo.
Dispoñibilidade.-Inmediata.
101.
Nome.-Índice de vendas de comercio polo miúdo.
Organismo responsable.-Consellería de Industria e Comercio.
Obxectivo.-Coñece-la evolución temporal das vendas no comercio minorista.
Grao de dificultade.-Complexo.
Custo estimado.-Moi baixo.
Dispoñibilidade.-Inmediata.
4. Área de difusión.
103.
Nome.-Datos básicos de Galicia.
Organismo responsable.-Instituto Galego de Estatística.
Obxectivo.-Dar a coñece-los datos máis salientables de Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
104.
Nome.-Indicadores municipais e comarcais.
Organismo responsable.-Instituto Galego de Estatística.
Obxectivo.-Elaborar e difundir información básica dos concellos e comarcas de Galicia.
Grao de dificultade.-Complexo
Custo estimado.-Baixo.
Dispoñibilidade.-Prazo curto.
105.
Nome.-Anuario de pesca.
Organismo responsable.-Consellería de Pesca, Marisqueo e Acuicultura.
Obxectivo.-Difundir nunha única fonte de consulta a información estatística máis relevante sobre o sector pesqueiro en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
106.
Nome.-Recadación por tributos. Galicia.
Organismo responsable.-Instituto Galego de Estatística.
Obxectivo.-Difundi-los resultados da recadación por tributos en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
107.
Nome.-Atlas electoral de Galicia.
Organismo responsable.-Instituto Galego de Estatística.
Obxectivo.-Difundi-los resultados das consultas electorais realizadas en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
109.
Nome.-Enquisa sobre a estructura das explotacións agrarias.
Organismo responsable.-Instituto Galego de Estatística
Obxectivo.-Difundi-los resultados do censo de locais en Galicia.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo medio.
111.
Nome.-Biblioteca do Instituto Galego de Estatística.
Organismo responsable.-Instituto Galego de Estatística.
Obxectivo.-Poñer á disposición dos distintos usuarios os fondos documentais do Instituto Galego de Estatística.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
112.
Nome.-Boletín de actualidade estatística.
Organismo responsable.-Instituto Galego de Estatística.
Obxectivo.-Dar a coñece-la información publicada, a dispoñible e a de próxima publicación polo IGE.
Grao de dificultade.-Sinxelo.
Custo estimado.-Moi baixo.
Dispoñibilidade.-Inmediata.
113.
Nome.-Memoria anual de actividades do Instituto Galego de Estatística.
Organismo responsable.-Instituto Galego de Estatística.
Obxectivo.-Realizar un balance sobre a actividade realizada polo Instituto Galego de Estatística ó longo do ano.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
Obxectivos operativos instrumentais
5. Área de metodoloxía, formación e organización.
114.
Nome.-Documentación técnica de operacións estatísticas.
Organismo responsable.-Instituto Galego de Estatística.
Obxectivo.-Sistematiza-la documentación técnica de operacións estatísticas.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
115.
Nome.-Aproveitamento estatístico dos rexistros administrativos.
Organismo responsable.-Instituto Galego de Estatística.
Obxectivo.-Potencia-lo aproveitamento estatístico da información de orixe administrativa de Galicia, subministrando a asistencia técnica necesaria para a súa correcta utilización estatística.
Grao de dificultade.-Complexo.
Custo estimado.-Moderado.
Dispoñibilidade.-Prazo medio.
116.
Nome.-Elaboración de mostras estatísticas.
Organismo responsable.-Instituto Galego de Estatística.
Obxectivo.-Profundar no estudio da estatística matemática e as súas aplicacións concretas ó deseño de mostras estatísticas e na súa análise.
Grao de dificultade.-Complexo.
Custo estimado.-Baixo.
Dispoñibilidade.-Prazo curto.
117.
Nome.-Deseño de cuestionarios.
Organismo responsable.-Instituto Galego de Estatística.
Obxectivo.-Facilita-la aplicación de criterios de idoneidade técnica dos cuestionarios, subministrando o apoio técnico e metodolóxico necesarios a fin de preserva-la súa corrección.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
118.
Nome.-Análise de necesidades estatísticas e elaboración dos programas anuais.
Organismo responsable.-Instituto Galego de Estatística
Obxectivo.-Estudiar e concreta-lo cumprimento dos obxectivos do Plan estatístico.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
119.
Nome.-Seguimento do Plan estatístico e dos programas anuais.
Organismo responsable.-Instituto Galego de Estatística.
Obxectivo.-Supervisa-lo cumprimento dos compromisos adquiridos polas distintas institucións en virtude do Plan estatístico e dos programas anuais que o desenvolven.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
120.
Nome.-Formación en procedementos estatísticos.
Organismo responsable.-Instituto Galego de Estatística.
Obxectivo.-Organizar programas de formación, cursos e actividades orientadas á reciclaxe do persoal estatístico en técnicas e métodos estatísticos.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo curto.
121.
Nome.-Optimización do sistema de recollida de información.
Organismo responsable.-Instituto Galego de Estatística.
Obxectivo.-Facilita-la recollida de información directa así como evitar no posible as duplicidades.
Grao de dificultade.-Sinxelo.
Custo estimado.-Moi baixo.
Dispoñibilidade.-Prazo medio.
123.
Nome.-Bases de datos.
Organismo responsable.-Instituto Galego de Estatística.
Obxectivo.-Creación e mantemento de bases de datos estatísticos para o seu uso interno, automatización de publicacións e alimentación dos servicios de difusión telemática.
Grao de dificultade.-Moi complexo.
Custo estimado.-Moi baixo.
Dispoñibilidade.-Inmediata.
124.
Nome.-Adaptación de sistemas de información xeográfica.
Organismo responsable.-Secretaría Xeral de Planificación e Desenvolvemento Comarcal.
Obxectivo.-Facilita-la obtención, a xestión, a manipulación, a análise, a modelaxe, a representación e a saída de datos referenciados espacialmente para resolver problemas complexos de planificación e xestión.
Grao de dificultade.-Complexo.
Custo estimado.-Moderado.
Dispoñibilidade.-Prazo medio.
125.
Nome.-Colaboración estatística con centros de investigación.
Organismo responsable.-Instituto Galego de Estatística.
Obxectivo.-Promove-la colaboración institucional cos centros de investigación radicados en Galicia.
Grao de dificultade.-Complexo.
Custo estimado.-Moi baixo.
Dispoñibilidade.-Prazo curto.
126.
Nome.-Adaptación ó S.E.C./95.
Organismo responsable.-Instituto Galego de Estatística.
Obxectivo.-Adapta-los sistemas de estimación de macromagnitudes ó marco metodolóxico do sistema europeo de contas na súa revisión de 1995.
Grao de dificultade.-Complexo.
Custo estimado.-Moi baixo.
Dispoñibilidade.-Prazo medio.